หุ้นสหรัฐปิดผสมผสาน
ตลาดหุ้นสหรัฐฯปิดผสมผสานในกรอบแคบๆ ดัชนีดาวโจนส์ปิดลบ ขณะที่ราคาน้ำมันขยับลงเล็กน้อย
3 ต.ค. 2555

ตลาดหุ้นสหรัฐฯปิดผสมผสานในกรอบแคบๆ ดัชนีดาวโจนส์ปิดลบ ขณะที่ราคาน้ำมันขยับลงเล็กน้อย ตลาดหุ้นสหรัฐฯวานนี้(2ต.ค.) ปิดผสมผสานในกรอบแคบๆ ท่ามกลางการซื้อขายที่ผันผวน โดยดาวโจนส์ ขยับลงตามแรงกดดันจากแรงเทขายทำกำไรของนักลงทุน       ดัชนีหุ้นดาวโจนส์ ลดลง 32.83 จุด (0.24 เปอร์เซ็นต์) ปิดที่ 13,482.28 จุด แนสแดค เพิ่มขึ้น 6.51 จุด (0.21 เปอร์เซ็นต์) ปิดที่ 3,120.04 จุด เอสแอนด์พี เพิ่มขึ้น 1.25 จุด (0.09 เปอร์เซ็นต์) ปิดที่ 1,445.74 จุด
ขณะที่ราคาน้ำมันขยับลงเล็กน้อย  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 59 เซนต์ ปิดที่ 91.89 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 62 เซนต์ ปิดที่ 111.57 ดอลลาร์ต่อบาร์เรล